b'\n_START_ARTICLE_\nPrima Ofensiv\xc4\x83 Ia\xc8\x99i-Chi\xc8\x99in\xc4\x83u\n_START_PARAGRAPH_\nPrima Ofensiv\xc4\x83 Ia\xc8\x99i-Chi\xc8\x99in\xc4\x83u a fost purtat\xc4\x83 \xc3\xaentre 8 aprilie \xc8\x99i 6 iunie 1944 de c\xc4\x83tre sovietici \xc8\x99i de puterile Axei \xc3\xaen cel de-Al Doilea R\xc4\x83zboi Mondial. Ofensiva a fost complet anihilat\xc4\x83 de prezen\xc8\x9ba diviziilor blindate germane care au restabilit linia frontului prin contraatacuri eficace. Contraatacurile din aprilie au fost at\xc3\xa2t de bine executate \xc3\xaenc\xc3\xa2t au intrat \xc3\xaen manualele unor \xc8\x99coli de tactic\xc4\x83 militar\xc4\x83 din SUA. Ofensiva a fost, de fapt, o invazie coordonat\xc4\x83 a Rom\xc3\xa2niei realizat\xc4\x83 de Armata a 2-a Ro\xc8\x99ie \xc8\x99i de Frontul al 3-lea ucrainean, \xc3\xaen conformitate cu strategia lui Stalin de a proiecta puterea militar\xc4\x83 sovietic\xc4\x83 \xc8\x99i influen\xc8\x9ba politic\xc4\x83 \xc3\xaen Balcani.'